











Kráľovná presvätého Ruženca, oroduj za nás ! í 

Pôvod svätého ruženca 

Svätý ruženec nedostal svoj počiatok od ľudí, 
jeho pôvodkyňou je preblahoslavená Panna Mária, 
Bohorodička. 

Bolo to okolo r. 1206 , ked sv. Dominik 
sa veľmi zarmucoval, že všetka jeho apoštolská 
práca na vykorenenie hnusného kacírstva mala 
taký malý úspech. Vrúcnym hlasom sa žaloval 
preblahoslavenej Panne Márii a prosil ju pre päť 
rán Krista Pána, aby ho poučila, ako má spáso- 
nosne účinkovať na oslobodení duší. 

Panna Mária sa zjavila svojmu vernému slu- 
hovi a ukázala mu svätý ruženec. Posmeľovala ho, 
aby túto zbraň používal proti diablovi. Sv. Domi- 
nik tak aj urobil a dosiahol veľký, takmer zá- 
zračný úspech. 

Podstata svätého ruženca 

Dva podstatné prvky svätého ruženca sú: 
ústna modlitba a rozjímanie o jednotlivých tajom- 
stvách. Delí sa na pätnásť článkov, čiže desiat- 
kov. Ústna modlitba každého desiatku je rovnaká : 
jeden O.čenáš, desať ráz Zdravas a jeden raz 
Sláva. Ked sa modlíme sv. ruženec za mŕtvych, 
môžeme sa pomodliť na konci každého desiatku 
miesto „Sláva* modlitbičku: ^ Odpočinutie večné 
daj im , Pane . $ A svetlo večné nech im svieti. 


4 


Nech odpočívajú v pokoji. Amen. Blahej pamäti 
pápež Pius IX. sa tiež takto modlieval ruženec 
za mŕtvych. 

Rozjímanie je pre každý desiatok iné. Je to 
pätnásť tajomstiev života, umučenia a oslávenia 
Pána nášho Ježiša Krista a jeho preblahoslave- 
nej Matky. Tieto tajomstvá sú každému veriacemu 
kresťanovi katolíkovi veľmi vzácne a milé, lebo 
nám v dokonalom venci pred oči predstavujú 
dielo Vykúpenia od počiatku a í do konca. 

Sv. ruženec sa volá tiež „žaltárom”, žalmo- 
vou knihou, lebo jeho 150 Ziravas zodpovie 
150 žalpiom Dávida kráľa. 

Tajomstvá, ktoré nám predvádza svätý ruže- 
nec, delia ho na tri časti : na ruženec radostný, bo- 
lestný a slávnostný. Tajomstvá radostného ruženca 
nám pripravujú Vykúpenie, bolestné pripomínajú 
všetky state mučenia aj smrť Ježišovu a utrpenie 
Matky Božej, slávnostné nám predstavajú vííaz- 
stvo a oslávenie Ježiša Krista a Panny Márie. 

Vznešenosť svätého ruženca 

Svätý ruženec spojuje v sebe všetky pred- 
nosti tak ústnej, ako aj rozjímajúcej modlitby. 
Rozjímajúcu modlitbu urobí ľahkou a ústnu nado- 
všetko sladkou 

Časti ústnej modlitby, Otčenáš a Zdravas, sú 
priamo božského pôvodu. Slová Otčenáša nás 
naučil sám Spasiteľ a slovami Zdravasu anjel 
Gabriel a svätá Alžbeta na rozkaz boží po- 

zdravili preblahoslavenú Pannu. Vždy znova 
opakovať prosby, ktoré nás Pán Ježiš naučil a 
vždy znovu pripomínať preblahoslavenej Panne 
slová pozdravu vôbec najdôstojnejšieho prevy- 
šuje ktorúkoľvek inú, aj najkrajšiu modlitbu. 

Najsvätejšie slová ústnej modlitby ruženca 
sa nestávajú jednotvárnymi a nezunujeme ich, 
lebo pri každom desiatku naša myseľ sa zaoberá 
najsvätejšími tajomstvami našej viery, ktoré ináč 
súvisia s významom ústnej modlitby. Týmto roz- 
jímaním zjavené pravdy sa vštepujú hlboko do 
sŕdc a tak vzrastá v duši semeno najkrajších 
kresťanských čností. Je to najúčinnejší spôsob 
rozjímania pre tie duše, ktoré chcejú Bohu žiť 
a Bohu sa zasvätiť pri svojom povolaní. 

Pri rozjímaní jednotlivých ružencových tajom- 
stiev sa človek vidí na tom mieste a v tom čase, 
kde sa tieto odohrávaly. Duch Svätý sám nám 
dáva odpoved na otázky: Čo sa tu deje, kto to 
činí, pre koho, prečo atd. On oboznamuje roz- 
jímajúceho človeka každý deň novými krásami, 
osvetľuje jeho život žiarou poznanej pravdy a 
vedie ho cestou k dokonalej podobnosti naj- 
svätejšieho Srdca Ježišovho. Duša každého ve- 
riaceho, ktorý sa pravidelne modlieva sv. ruže- 
nec. stáva sa prekrásnou ružovou záhradou. 

Svätý ruženec nás naučí, ako máme podľa 
sv. viery znášať radosti aj bolesti. Zmenšuje 
útrapy nášho dočasného putovania tým, že naše 
duchovné oči stále obracia k večnej radosti a 
tak vzbudzuje v nás neprestajní] dôveru 

Rozjímajúca modlitba sv. ruženca, zvlášť 
bolestného, nás veľmi účinne povzbudzuje k po- 
kániu. Niet lepšieho prostriedku poznať, ako 
veľmi nás miluje Boh a ako hrozne Ho hriechom 
urazíme. Vedie nás k tomu, aby sme svoje 
hriechy oplakávali a zaisťuje nám u Božského 
Srdca Ježišovho zmilovanie. Premnohé odpustky, 
ktoré získavame ružencovou modlitbou, nám 
umožňujú, aby sme zadosf učinili za svoje hriechy 
už tu na zemi. Horlivého ruženčiara očakáva 
po smrti veľmi málo trestov, alebo vôbec žiadne. 
S malou výnimkou všetky odpustky môžeme 
venovať svojim drahým zomrelým. Tak sa stáva 
svätý ruženec zlatou baňou aj pre dušičky 
v očistci. 

Nie div, že pápeži vždy čo najvrelejšie od- 
porúčali ružencovú modlitbu a najväčší svätci 
sa ho horlivo modlievali. 

Bratstvo sv. ruženca 

Dejepisci od XV. storočia svätému Dominikovi 
pripisujú nielen zavedenie ruženca, ale aj zakla- 
danie ružencových spolkov. Rozširovanie týchto 
spolkov vž za čias sv. Dominika hlásajú aj via- 
cerí pápeži, počnúc Levom X. (1513 — 1521). 
Pravdaže, neboly to ešte tak vykrištahzované a 
cirkevným právom tak presne určené bratstvá, 
ako tera šie. 

Prvé historické záznamy o ružencových spol- 
koch máme z XV. storočia, kej P. Jakub Speng- 



ler, prior dominikánskeho kláštora v Kolíne n. R. 
spravoval veľmi prekvitajúci ružencový spo- 
lok a spolu s blahosl. Alánom zo Skaly na 
premnohých miestach zakladal takéto spolky. 
V ďalších storočiach nachádzame tieto spolky už 
takmer po celom katolíckom svete. Z buly pá- 
peža Júlia III. (24. aug. 1551) vieme, že riadiť 
zakladanie ružencových bratstiev prináleží gene- 
rálovi dominikánskeho rádu. Pápež Klement Vili, 
začína už kanonicky usmerňovať zakladanie no- 
vých bratstiev (Constit. „Quaecumque“ 7 dec.1604). 
Od tých čias pápežské konštitúcie a nariadenia 
posvätných kongregácií viac ráz sa zaoberajú so 
záležitosfmi ružencových spolkov. Posledným a 
najdôležitejším spisom je konštitúcia pápeža Leva 
XIII. „Ubi primum“ zo dňa 2. okt. 1898, ktorého 
predpisy sú v platnosti ešte aj dnes. 

O poslaní ružencových spolkov píše sám pápež 
Lev XIII. takto: „Spolok presvätého ruženca je 
nato založený, aby mnohých spájal bratskou 
láskou a povzbudzoval ich, aby touto milou po- 
božnosťou oslavovali preblahoslavenú Pannu a 
siednotenými srdcami vyprosovali jej ochranu . . . 
Týmto spôsobom sa stáva, že jednotliví členovia 
maličkosťou prispievajú k spoločnému pokladu 
a pritom mnoho dostávajú. Keď teda každý člen 
odbaví čiastku sv. ruženca, ktorú mu spolok 
uloží, duševne sa spojuje so všetkými členmi 
celej ružencovej rodiny a táto mu ten istý skutok 
lásky mnohonásobne vracia.“ 

Podľa teraz platného cirkevného práva bratstvo 

sv. ruženca sa naôž* zalcžif pri ktoromkoľvek 
kostole. Podmienky sú: Písomné dovolenie osobne 
od diecézneho biskupa a kanonické založenie 
bratstva kňazom splnomocneným od generála domi- 
nikánske! o rádu. Členom sa stá\a každý kresťan- 
katolík, ktorý berie na seba povinnosť pravidelne 
modlievať sa sv. ruženec a ktorého riadite! spolku 
zapíše do členskej knihy. Slávnostné prijatie čle- 
nov (aj starých, ktorí ešte neboli slávnostne 
prijatí) pred ružencovým oltárom podľa pred- 
písaných obradov sa veľmi odporúča, ale nepri- 
náleží k platnosti členstva. 

Povinnosti členov bratstva sv. ruženca 

Prvou a hlavnou povinnosťou každého člena 
bratstva sv. ruženca ie : „Každý týždeň roz- 
jímavo sa pomodliť pätnásť tajomstiev ruženca; 
tá povinnosť však nikoho neviaže pod ťar- 
chou hriechu / 4 Tak píše doslovne pápež Lev XIII. 
Tieto tajomstvá sa môžu pomodliť v troch čiast- 
kach, po piatich tajomstvách radostného, bolest- 
ného a slávnostného ruženca, alebo podľa ľubovoľ- 
ného zadelenia po jednom desiatku. Môže sa ich 
pomodliť každý člen sám, alebo spoločne. Možno 
sa ich pomodliť pri rannej a večernej modlitbe, 
alebo kedykoľvek cez deň, napr. cestou do práce. 

Zo slov Leva XIII. vysvitá, že členovia ružen- 
cového bratstva majú svoje modlitby popri svo- 
jich záležitostiach obetovať aj za všetkých ostat- 
ných živých a zomretých členov, abv ich mod- 

litba bola milšia Bohu a aby ju Všemohúci skôr 
v> počul. Tak sa uvádza do života článok naš^j 
sv. viery o obcovaní svätých a tak sa stáva 
účin f ejšou aj ružencová modlitba. 

Ďďšou povinnosťou členov je zúčastňovať sa 
na spolkovom živote : na mesačnej ružencovej 
pobožnosti a procesii, na spolkových shromažde- 
niach, na charitatívnych a iných prácach vo far- 
nosti podľa vedenia a pokynov miestneho farára. 
Ružencové bratstvo má byť vo farnosti pravou 
rukou a v každom ohľade spoľahlivou oporou 
duchovného otca. 

Výhody členov bratstva sv. ruženca. 

Sv. cirkev zabezpečuje členom sv. ruženca 
najcľalekosiahlejš e výhody a milosti. 

1. Členovia bratstva sv. ruženca sa účastnými 
stávajú za živa, pri smrti a po smrti všetkých 
modlitieb a dobrých skutkov, ktoré konajú všetci 
ostatní členovia na celom svete. Všetky tieto 
modlitby a dobré skutky majú cenu vyprosujúcu 
a cenu zadosťučinenia. 

Na celom svete je mnoho miliónov členov 
zapísaných do ružencového bratstva. Zpomedzi 
tých sú premnohí takí, ktorých modlitbu Pán 
Boh rád počuje a vypočuje. Ked sa teda je- 
den člen modlí za svoju dôležitú vec, modlitby 
jeho spolubratov sprevádzajú jeho prosbu. Ked 
jednému členovi hrozí nebezpečenstvo na duši, 
vrúcne modlitby premnohých ho chránia. Krá' 

lovná presvätého ruženca dobrotivým okom 
shliadne na svojho ctiteľa. Keď sa ruženčiar aj 
súkromne modlieva sv. ruženec, jeho modlitba 
predsa má povahu spoločnej modlitby, pred 
Bohom milšej. 

Všetci sme hriešni a na všetkých čaká ešte 
zadosťučinenie. Dobré a kajúce skutky ružen- 
čiarov celého sveta nám v tom pomáhajú. Koľkých 
trpiacich a ťažko chorých povzbudzuje sv. ruže- 
nec k tomu, aby svoje utrpenia a muky obeto- 
vali za sv. cirkev ! Zásluhy týchto utrpení našich 
ruženčiarskych bratev a sestier pripisuje milo- 
srdný Boh v prvom rade členom bratstva 
sv. ruženca 

2. Členovia sa stávajú na základe buly pápeža 
Leva X. („Pastoris aeterni“, zo 6. okt. 1520) 
tiež účastnými všetkých zásluh, modlitieb a obetí, 
ktoré sa konajú v ráde svätého Domi- 
nika. Pápež píše doslovne: „Všetko to dobré, 
čo sa koná v bratstve a v reholi sv. Dominika, 
všetky dobré skutky, sú spoločné a spoločným 
dedictvom 44 . Spolu teda požívajú aj tú zvláštnu 
lásku nebeskej Matky, ktorou ona vždy vyzna- 
čovala a vyznačuje synov a dcéry sv. Dominika, 

3. Členstvo ružencového bratstva znamená 
stále a neprestajne čerpať zo studnice pokladu 
sv. cirkvi. Nieto ešte jednej takej pobožnosti a 
takého náboženského sdruženia, kde by sa tak 
veľa odpustkov dalo získať pre živých a pre 
mŕtvych, ako v bratstve sv. ruženca. Pápeži 
všetkých storočí sa priamo pretekali obdarúvať 



najrozsiahlejšími odpustkami všetkých veria cich, 
ktorí svätým ružencom uctievajú preblahoslavenú 
Pannu Máriu, najmä členov ružencových spolkov. 

Aké odpustky získame 
svätým ružencom ? 

Čo sú odpustky? 

Ked človek spácha ťažký, čiže smrteľný 
hriech, dopustí sa dvojakého zločinu : a) Opovrhne 
božím príkazom, odoprie poslušnosť Bohu a 
tým sa odvráti od Boha. Pre toto odvrátenie sa 
od Boha čaká na hriešnika večné zatratenie, 
takto zhrešili a večne boli zatratení pyšní 
anjeli, b) Druhý zločin v ťažkom hriechu je ten, 
že hriešnik hladá miesto svätej, čistej radosti 
v Bohu, hriešnu rozkoš v nejakej stvorenej veci 
a tak splní svoju hriešnu žiadosť. Za túto ne- 
čestnú rozkoš čaká naňho trest bolesti. 

Zatratení v pekle znášajú dvojaký trest. Hlavný 
trest je hrozné zúfalstvo, že ich Boh naveky 
zatratil a Boha nemôžu nikdy ani vidieť, ani 
milovať. Druhý a vedľajší trest je ten, že znášajú 
pekelné muky. Tento druhý trest nie je u všetkých 
zatratených rovnaký, ale jeho výška je primeraná 
výške a množstvu spáchaných hriechov. 

Hriešnik, aby nebol trestaný, tak obsiahne 
božieho milosrdenstva, keď príjme sviatosť poká- 
nia. Keď teda oľutuje svoje hriechy a od kňaza 
dostane rozhrešenie, už ho nemôže stihnúť večné 




zatratenie. Avšak množstvo hriešnej rozkoše a 
nepočestnej radosti, ktorú hriešnik požíval hádam 
po celé roky, nie je odbavené krátučkou spo- 
vedou a jednoduchým rozhrešením. Za hriešnu 
rozkoš musí človek aj pokánie konať. Ked ho 
nevykoná na tomto svete, musí to odpykať po 
smrti. Kedysi prijímali kresťania na seba za 
hriechy viac dní, celý rok, alebo aj viac rokov 
pokánia. Iní zas konali pokánie za jeden, alebo 
aj viac štyridsaťdňových pôstov, Tak mohli úplne 
očistení umrieť a smrťou sa dostali priamo do 
nebeskej slávy. 

Kedže sv. cirkev má od Boha moc odpúšťať 
a neodpúšťať, spo'u s hriechom odpúšťa trest 
nielen večný, ale aj tresty, ktoré sa dajú časom 
odpykať, teda tresty dočasné. Nekonečnej spra- 
vodlivosti božskej sa -aj taktp učiní zadosť, lebo 
Cirkev vyrovnáva dočasné dlhy kajúcich hrieš- 
nikov zo svojho pokladu. Premnohé údy Cirkvi 
trpia nevinne, mnoho sa modlia a Bohu veľmi 
milé skutky vykonávajú. Je to najsamprv sám 
Ježiš Kristus, Hlava cirkvi. Baránok Boží za nás 
zabitý, so svojou Matkou, ktorá spolu s ním 
trpela. Potom všetky zásluhy, obety a kajúcne 
skutky všetkých božích svätých a všetkých 
kresťanov. Z tohto „ pokladu cirkvi* teda udeľuje 
Kristov námestník, pápež, živým a mŕtvym od- 
pustky, t. j. odpustenie dočasných trestov. Ude- 
ľuje ich podľa mitry tých kresťanov, ktorí konali 
pokánie po tristo dňoch, po niekoľko štyridsať- 
dňových pôstoch alebo po niekoľko rokoch. 

Pápež lijÔžb jednotlivým kajúcnikom udeliť aj 
odpustenie všetkých dočasných trestov, t. j. plno- 
mocné odpustky. 

Čo je potrebné k tomu , aby sme získali odpustky ? 
Sv. cirkev určuje podmienky, ktoré veriaci nAisia 
splniť, aby sa stali účastnými odpustkov. Tieto 
podmienky treba veľmi presne dodržať, ináč by sa 
odpustky nezískaly. Kecľ ich niekto nesplní, hoci 
dobromyseľne, nemôže sa stať účastným odpustkov. 

Tieto podmienky sú tri : 

1. Musíme mat úmysel (musíme chcieť) získať 
odpustky (Can. 925, § 2). Na túto vôľu, že chceme 
získať jednotlivé odpustky, nemusíme vždy a stále 
myslieť; stačí, keď tú vôľu vzbudíme raz na* 
vždy a ju neodvoláme. No, lepšie urobíme, keď 
ju občas znova vzbudíme. Nailepšie to robia tí, 
ktorí si každé ráno, kecľ vstávajú, takto vždy* 
chnú : „Dobrotivý Bože! Všetky skutky chcem 
vykonať na Tvoju česť a chválu, všetky trápenia 
chcem znášať z lásky k Tebe a chcem získať 
všetky odpustky 11 . Takto sa zasvätíme Bohu. 
On požehná celý náš deň a získame všetky od- 
pustky, aj tie, na ktoré ani nemyslíme, ba o nich 
ani nevieme. 

2. Musíme byt v stave posväcujúcej milosti 
(Can. 925, § 1). Ked je v našej duši ťažký hriech, 
hľadme sa čo najskôr vyspovedať, lebo naše 
dobré skutky a utrpenia strácajú zásluhy. Tým 
menej môžeme sa stávať účastnými na od' 
pustkoch. 



3. Musíme presne splnit to, čo sa predpisuje pre 
jednotlivé odpustky. Tak napr. pre niektoré je treba 
pristúpiť ku spovedi a ku sv. prijímaniu, pre iné 
navštevovať niektoré kostoly, zas pre iné nosiť 
pri sebe posvätený ruženec, pomodliť sa na 
úmysel sv. Otca atcľ. 

Keď ide o sv. spoveď, treba poznamenať: 

a) keď pre niektoré odpustky je predpísaná sv. 
spoveď, musia ju odbaviť aj tí veriaci, ktorí sú 
v stave posväcujúcej milosti; b) sv. spoveď môže 
byť odbavená už v ôsmich dňoch pred dňom, 
určeným pre odpustky, alebo osem dní po ňom 
(Can. 931. § 1)1 tí veriaci, ktorí sa pravidelne 
spovedávajú aspoň dva razy za mesiac, alebo tí, 
ktorí pristupujú k sv. prijímaniu aspoň päť ráz 
za týždeň, získajú odpustky aj bez sv. spovedi, 
keď splnia ostatné podmienky (Can. 931. § 3). 

O podmienke pristúpiť ku sv. prijímaniu treba 
vedieť: a) odpustky môže získať aj ten, ktorý 
neprijíma práve v odpustkový deň, ale deň pred- 
tým, alebo v ôsmich dňoch potom (Can. 931. § 1) ; 

b) sv. prijímanie možno odbaviť aj inde, nielen 
v kostole, kde sa získajú odpustky ; c) jedno sv. 
prijímanie stačí pre všetky odpustky, pre ktoré 
sa predpisuje sv. prijímanie (Can. 933). 

Pre získanie niektorých odpustkov je pred- 
písané pomodliť sa na úmysel sv. Otca. Aby sme 
získali tieto odpustky, stačí ústne pomodliť sa 
aspoň jeden raz Otčenáš, Zdravas a Sláva, alebo 
odbaviť nejakú inú ústnu modlitbu (napr. jeden 
desiatok sv. ruženca). Len pre plnomocné od- 



pustky „Toties-quoties“ na sviatok sv. ruženca 
sa musíme toľko ráz pomodliť, šesť ráz Otčenáš , 
Zdravas a Sláva , koľko ráz navštívime kostol, 
t. j. koľko ráz chceme získať tieto plnomocné od- 
pustky na sviatok Kráľovnej sv. ruženca. 


Odpustky, pripojené k ružencovej 
pobožno iti. 

Prvý hodnoverný úplný soznam ružencových 
odpustkov vydal dňa 29. aug. 1899 pápež Lev 
XIII. Odvtedy bol tento soznam už značne roz- 
šírený. Tu uvádzame len tie najdôležitejšie od- 
pustky. Poznamenávame, že všetky odpustky 
možno získať len vtedy, ked sa modlíme na ru- 
ženci (pátričkách), ktorý má pät, desaf alebo 
pätnásť desiatkov a ktorý posvätil kňaz rádu 
dominikánskeho alebo iný, k tomu splno- 
mocnený kňaz (S. Congr. Ind., 5 febr. 1851). 

I. ; 

Odpustky, ktoré môžu získat všetci veriaci. 

a) Odpustky , získané ružencovou modlitbou . 

1. Každý veriaci získa plnomocné odpustky, 
koľko ráz sa pomodlí tretinu sv. ruženca 
(pod tretinou sa rozumie celý radostný, bolestný 
alebo slávnostný ruženec) pred prev. Sviatosťou, 
či vyloženou, alebo uschovanou v oltári. Pod- 
mienka : sv. spoveď a sv. prijímanie. 

2. Plnomôcné odpustky získa ten, ktorý sa 
každý týždeň pomodlí tri ružence (pätnásť desiat- 
kov) a v poslednú nedeľu mesiaca navštívi niektorý 
kostol alebo kaplnku a tam sa pomodlí na úmy- 
sel sv, Otca aspoň jeden raz : Otčenáš, Zdravas a 
Sláva. Podmienka: sv. spoveď a sv. prijímanie. 

3. Odpustky sto dní za každý Otčenáš a za 
každý Zdravas, keď sa pomodlíme celú tretiu 
čiastku ruženca (päť desiatkov). 

4. Odpustky päť rokov a päť kvadragíen 
(slovo kvadragéna značí dobu 40 pôstnych dní) 
za každú tretinu ruženca (päť desiatkov). 

5. Odpustky desať rokov a desať kvadragíen 
získa raz za deň, kto sa tretinu ruženca (päť 
desiatkov) pomodlí spoločne či v kostole alebo 
mimo kostola. 

b) Deväfdňová pobožnosť k ružencovej Panne 
Márii. - 

1. Plnomocné odpustky v ktorýkoľvek deň 
deväťdňovej pobožnosti ku cti Panny Márie ružen- 
covej. Podmienka : sv. spoveď a sv. prijímanie 
a aspoň jeden raz : Olčenás } Zdravas a Sláva 
na úmysel sv. Otca. 

2. Odpustky 300 dní na každý deň pobožnosti. 

c) Pobožnosť pätnásť sobôt k ružencovej Panne 

Márii . 

1. Plnomocné odpustky v hociktorú z 15 sobôt 
pobožnosti, keď sa veriaci každú sobotu pomodlí 
päť desiatkov sv. ruženca a každú sobotu pri- 
stúpi ku sv. spovedi a sv. prijímaniu. 

2. Odpustky sedem rokov a sedem kvadra- 
gien za každú inú sobotu pobožnosti, 

d) Na sviatok presvätého ruženca. 

1. Plnomocné odpustky „toties quoties“, t. j. 
veriaci získajú odpustky toľko ráz, koľko ráz 
navštívia kostol alebo kaplnku Panny Márie 
Ružencovej, alebo jej obraz, vyložený k uctie- 
vaniu v kostole, od 12. hodiny predošlého dňa 
cez celý deň sviatku sv. ruženca až do polnoci. 
Podmienka : sv. spoveď a sv. prijímanie a pri 
jednotlivých návštevách 6 ráz Otčenáš. Zdravas a 
Sláva na úmysel sv. Otca. 

2. Plnomocpé odpustky v jeden díň oktávy 
sviatku sv. ruženca. Podmienka: sv. spoveď a 
sv. prijímanie, návšteva ružencového kostola alebo 
obrazu k’ úcte vystaveného a aspoň jeden raz: 
Otčenáš, Zdravas a Sláva na úmysel sv. Otca. 

e) V mesiaci októbri. 

i 1. Plnomocné odpustky, keď sa od oktávy 

sviatku sv. ruženca do konca októbra aspoň 
desať ráz pomodlí treticu sv. ruženca. Podmienka : 
sv. spoveď a sv. prijímanie, a aspoň jeden raz: 
Otčenáš , Zdravas a Sláva na úmysel sv. Otca 
v niektorom kostole. 

2. Odpustky 7 rokov a 7 kvadragien za každú 
tretinu ruženca (päť desiatkov) v mesiaci októbri. 

f) Mesačný sprievod . 

Odpustky sedem rokov a sedem kvadragien 
získa, kto sa zúčastní na ružencovom sprievode 
v prvú nedeľu v mesiaci. 

II. 

Odpustky pre členov ružencového bratstva. 

a) Pre členstvo ružencového bratstva. 

1. Pinomocné odpustky, keď sa veriaci stáva 
členom bratstva. Podmienka: sv. spoveď a sv. 
prijímanie. 

2. Pinomocné odpustky, keď sa člen bratstva 
vyspovedá v bratskom kostole, pomodlí sa tre 
tinu sv. ruženca a pomodlí sa na úmysel sv t 
Otca aspoň jeden raz: Otčenáš, Zdrcvas a Sláva t 

b) Odpustky . ktoré členovia bratstva získajú 
modlitbou sv. ruženca. 

1. Pinomocné odpustky raz za deň, keď sa 
členovia toho istého dňa pomodlia celý ruženec 
(pätnásť tajomstiev), hoci si ich ľubovoľne podelia 
aj na desiatky, za víťazstvo svätej Cirkvi. Pod- 
mienka : sv. spoveď a sv. prijímanie a návšteva 
kostola. 

2. Odpustky päťdesiat rokov raz denne, keď 
sa člen premodlí v ružencovej kaplnke tretinu 
ruženca. Keď v obci niet bratstva, môže sa po- 
modliť v ktoromkoľvek kostole. 

3. OJpustky desať rokov a desať kvadragien 
za každú tretinu ruženca, keď sa člen pomodlí 
v týždni celý ruženec. 

4. Odpustky päť rokov a päť kvadragien, 
koľko ráz člen bratstva pri ruženci pobožne vy- 
sloví meno Ježiš, keď sa modlí Zdravas. 

5. Pinomocné odpustky na sviatok Zvesto- 

vania Panny Márie za ružencovú modlitbu. Pod^ 
mienka: sv. spoveď a sv. prijímanie. 

6. Odpustky desať rokov a desať kvadragien 
na sviatky Očisťovania, Nanebevzatia a Narode- 
nia Panny Márie za ružencovú modlitbu. 

7. Odpustky sedem rokov a sedem kvadra- 
gien na všetky sviatky ostatných tajomstiev a na 
Všechsvätýcb, kedsa pomodlímetretinu sv ruženca. 

c) Za nosenie ruženca. 

Odpustky sto rokov a sto kvadragien 
získa každý člen bratstva, ked z úcty ku 
Kráľovnej presvätého ruženca nosí pri sebe 
posvätený ruženec. (Rescript. Pii X. die 
31. juh 1906). 

d) Za účasť na ružencovom sprievode . 

Plnomocné odpustky za účasť na mesačnom 

ružencovom sprievode na prvú nedeľu. Podmienka: 
sv. spoveď a sv. prijímanie, návšteva ružencového 
kostola a aspoň jeden raz : Otčenáš , Zdávaš a Sláva 
na úmysel sv. Otca. Tieto odpustky môžu získať aj 
takí členovia bratstva, ktorí sú v nejakom služob- 
nom pomere (železničiari, poštári, voiaci atd), 
ked sa pomodlia celý sv. ruženec (pätnásť desiat- 
kov). Chorí a zaneprázdnení členovia ich získajú, 
ked sa pomodlia tretinu sv. ruženca (päť desiatkov). 

e) Za návštevu kostola ružencového bratstva. 

1. Pinomocné odpustky každú prvú nedeľu 
v mesiaci, ked členovia navštívia kostol (kapltíku) 
bratstva a tam sa pomodlia na úmysel sv. Otca 
aspoň jeden raz : Otčenáš, Zdravas a Sláva. Pod- 

mienka : sv. spovťrf a sv. prijímanie. Chorí členo- 
via získajú tieto odpus’ky, keď sa predtým vy- 
spovedajú a prijímajú a v prvú nedďu sa po- 
modlia pred svätým obrazom tretinu sv. ruženca, 
alebo sedem kajúcich žalmov. 

2. Plnomocné odpustky v každú prvú nedeľu 

v mesiaci, kecf navštívia bratský kostol v čase, 
keď sa tam s biskupovým povolením vystavuje 
prevelebná Sviatosť oltárna, a nejaký čas zotr- 
vajú v poklone a pomodlia sa na úmysel sv. Otca 
aspoň jeden raz : Otčenáš , Zdravas a Sláva. 

Podmienka : sv. spoveď a sv. prijímanie. 

3. Plnomocné odpustky, keď sa členovja vy- 
spovedajú a prijímajú, navštívia bratský kos‘ol 
od 12. hodiny predošlého dňa do polnoci sviatku 
v tieto dni : Vianoce. Tri krále, Veľká noc, Na- 
nebevstúpenie Pána, Turíce, Nepoškvrnené Poča- 
tie, Narodenie, Obetovanie, Očisťovanie, Zvesto- 
vanie, Navštívenie, Nanebevzatie a Sedem bolestí 
P. Márie, Všechsvälých, jeden deň v oktáve 
Dušičiek, nedeľa v oktáve Narodenia P. Márie 
a dva ľubovoľné piatky Veľkého pôstu. Služobne 
zamestnaní (poštári, železničiari, vojaci atď) môžu 
tieto odpustky získať, keď sa pomodlia celý 
ruženec ; chorí, keď sa pomodlia tretinu ruženca 
pred svätým obrazom. 

f) Za pobožnosť pätnásť sobôt. 

1. Členovia bratstva, ktorí konajú ruženco\ú 
pobožnosť cez pätnásť sobôt, obsiahnu v tri ľubo- 
voľne zvolené sobotv plnomocné odpustky. Pod- 
mienka: sv. spoveď a sv. prijímanie, návšteva 

bratského kostola a v ňom aspoň jeden raz : 
Otčenáš. Zrdravas a Sláva na úmysel sv. Otca. 

2- Odpustky sedem rokov a sedem kvadra- 
gien v ostatné soboty tejto pobožnosti. 

g) V mesiaci októbri . 

1. Plnomocné odpustky v hociktorý októbrový 
deň, ked sa členovia aspoň desať ráz zúčastnia 
na októbrovej pobožnosti v dominikánskom kostole. 
Podmienka: sv. spoveď a sv. prijímanie a aspoň 
jeden raz: Otčenáš , Zdravas a Sláva na úmysel 
sv. Otca. 

2. Odpustky sedem rokov a sedem kvadragien 
za každú účasť na októbrovej pobožnosti v domi- 
nikánskom kostole. 

h) Votívna sv. omša ku cti Kráľovnej sv. ruženca. 

1. Kňazi, ktorí sú členmi bratstva sv. ruženca, 
obsiahnu všetky odpustky udelené za pomodlenie 
celého ruženca, ked pri oltári sv. ruženca odslú- 
žia votívnu ružencovú sv. omšu podlá rímskeho 
misála. Túto sv. omšu môžu slúžiť dva razy 
do týždňa. Tie isté odpustky získajú ostatní čle- 
novia spolku, ked sa pri tejto sv. omši vrúcne 
modlia. 

2. Všetky odpustky udelené tým, čo sa zú- 
častnia na mesačnom ružencovom sprievode, raz 
do mesiaca obsiahnu kňazi, ktorí spomenutú 
votívnu sv. omšu slúžievajú, a veriaci, ktorí sa 
pri nej modlievajú, ked sa vyspovedali a prijímali. 

i) Za duchovné cvičenia. 

1. Plnomocné odpustky raz za mesiac v ktorý- 
koľvek deň, ked členovia bratstva denne aspoň 

štvrť hodiny rozjímajú. Podmienka : sv. spovecf 
a prijímanie. 

2. Odpustky sedem rokov a sedem kvadra- 
gien, koľko ráz členovia bratstva pol hodiny 
rozjímajú. 

i) Navštevovanie nemocných členov bratstva. 

1. Odpustky troch rokov a troch kvadragien, 
koľko ráz navštívia nemocného člena bratstva. 

2. Odpustky sto dní, koľko ráz povzbudzujú 
nemocných členov, aby prijali sv. sviatosti. 

k) Za skutky kresťanskej lásky. 

1. Odpustky šesťdesiat dní, koľko ráz členo 
via vykonajú nejaký skutok kresťanskej lásky 
alebo pobožnosti. 

2. Odpustky päť rokov za ružencový sprie- 
vod, ked bratstvo udelí veno členke, ktorá vstu- 
puje do manželského stavu. 

l) Odpustky pre umierajúcich členov. 

1. Plnomocné odpustky môže každý kňaz 
obecnou formulou umierajúcemu členovi udeliť, 
keď sa umierajúci každý týždeň modlieval 
sv ruženec. 

2. Plnomocné odpustky, keď člen pri smrti 
drží posvätenú ružencovú sviečku, ak sa v živote 
aspoň raz pomodlil celý sv. ruženec. 

3. Plnomocné odpustky, ked sa člen na 
smrteľnej posteli vyspovedá a príjme najsvätejšiu 
Sviatosť oltárnu. 

4. Plnomocné odpustky, keď umierajúci aspoň 
v srdci vzýva najs\ätejšie meno Ježiš. 

5. Plnomocné odpustky, ked sa člen bratstva 
na smrteľnej posteli vyspovedá a príjme prevel. 
Sviatosť oltárnu, vyzná vieru sv. cirkvi rímsko- 
katolíckej, pomodlí sa „Zdravas Kráľovná“ a od- 
porúča sa pod ochranu Panny Márie. 

Je jasné, že umierajúci môže obsiahnuť len 
jedny plnomocné odpustky. Je však užitočné, 
ked sa splní z uvedených podmienok viacej. 

m) Za modlitby za mŕtvych . 

Plnomocné odpustky pre členov, ktorý sa zú- 
častnia na výročných bohoslužbách, ktoré sa 
v dominikánskych kostoloch štyri razy do roka 
odbavujú (4. feb., 12. júla, 5. sept. a 10. nov.) 

n) Privilegovaný oltár . 

Ružencový oltár v kostole bratstva je privi- 
legovaný pre kňaza, ktorý je členom ružencového 
bratstva, aj vtedy, ked sa v kostole nachádza aj 
iný privilegovaný oltár Privilégium je v prospech 
všetkých zomrelých, aj nečlenov bratstva. Ked 
v kostole bratstva nie je iného privilegovaného 
oltára, ružencový oltár je vždy privilegovaný, 
a to pre všetkých kňazov. 

Svätý ruženec. 

V mene Otca i Syna i Ducha Svätého. Amen. 

T. Bože, hľad mi byť na pomoci. 

$. Pane, pospiechaj mi pomáhať. 

y. Sláva Otcu i Synu i Duchu Svätému. 

]?. Ako bolo na počiatku, tak nech je i teraz 
i vždycky i na veky vekov. Amen. 

Zdravas Kráľovná, Matka milosrdenstva, — 
život, sladkosť i nádej naša, zdravas. — K tebe 
voláme vyhnaní synovia Evy. — K tebe vzdy- 
cháme nariekajúci a plačúci v tomto slzavom 
údolí. — A preto, orodovnica naša, obráť k nám 
milosrdné oči svoje, — a po tomto putovaní 
ukáž nám Ježiša, požehnaný plod života svojho. 
Ó, dobrotivá, ó, sladká Panna Mária. 

7 . Učiň ma hodným chváliť teba, Panna 
presvätá. 

1 $. Daj mi sily proti nepriateľom tvojim. 

Modlime sa: Milostivý Bože, vyslyš 

prosby služobníkov svojich, ktorí sa schádzame 
v bratstve presvätého ruženca Panny a Rodičky 
Božej, aby sme boly na jej prímluvu zo všetkých 
nebezpečenstiev vytrhnutí. Skrze Krista, .Pána 
nášho. — ]|. Amen. 

Úmysel: Za povýšenie Cirkvi kresťansko- 
katolíckej, za svornosť a jednotu kresťanských 
panovníkov, za obrátenie hriešnikov a nevercov 
k Bohu, za navrátenie kacírov a rozkolníkov 
do Cirkvi katolíckej. 

Verim v Boha . . . 

Otčenáš ... 1. Zravas Mária . . . Ježiš, ktorý 
nech rozmnožuje vieru našu. Svätá Mária . . . 

2. Zdravas Mária . . . Ježiš, ktorý nech po- 
silňuje nadej našu. Svätá Mária . . . 

3. Zdravas Mária . . . Ježiš, ktorý nech roz- 
necuje lásku našu. Svätá Mária . . . Sláva Otcu . . . 

l. 

Prvá časť sv. ruženca — radostný ruženec. 

(Modlí sa v pondelok a štvrlok.) 

1. Zvestovanie Panny Márie. 

Rozjímanie : Anjel Gabriel pozdravil preblaho- 
slavenú Pannu oslovením „ milosti plná" a zvesto- 
val jej, že sa má stať matkou Syna Božieho. 
Keď ona privolila, Slovo sa stalo telom a pre- 
býva medzi nsmi. — Učme sa milovať Ježiša, 
ktorý sostúpil pre nás s neba a stal sa človekom, 
Bby nás vykúpil od kliatby hriechu — Učme 
sa od Panny Márie pokore a čistote srdca. 

Otčenáš, desať ráz Zdravas . . . Ježiš, ktorého si, Panna, 
z Ducha Svätého počala. Svätá Mália... Sláva. 


2. Navštívenie Panny Márie. 

Rozjímanie. Preblahoslavená Panna Mária 
z opravdivej lásky navštívila svoju príbuznú, 
ktorá bývala v judských horách. Svojou prítom- 
nosťou a prítomnosťou svojho Svna naplnila 
Zachariášov dom milosťami. — Utiekajme sa 
s dôverou k preblahoslavenej Panne, lebo skrze 
ňu udeľuje Boh svoje milosti. — Učme sa od 
Panny Márie milovať svojho bližného, radovať sa 
z jeho šťastia a pomáhať mu v núdzi. 

Otčenáš, desať ráz Zdravas . . . Ježiš, ktorého si, Panna, 
pri navštívení Alžbety v živote nosila. Svätá Mária . Sláva 

3. Narodenie Krista Pána. 

Rozjímanie. Panna Mária porodila Pána nášho 
Ježiša Krista v chudobnej maštali, o/inula bo 
plienočkami ako chudobné dieťa a položila do 
jasieľ. — Učme sa milovať chudobu a pokoru 
a opovrhovať svetskými márnosťami. — Dbajme, 
aby sme sa znova narodili z Ducha Svätého, 
nech už nežijeme my, ale Kristus v nás. 

Otčenáš, desať ráz Zdravas . . . Ježiš, ktorého si, Panna, 
v Betleheme porodila. Svätá Mária . . . Sláva. 

4. Obetovanie Krista v chráme. 

Rozjímanie. Paripa Mária zanies a svojho Sy 
náčka, Pána nášho Ježiša Krista do Jeruzalema, 
aby ho predstavila Pánu a predniesla zaňho 
obetu Simeon ho vzal na ruky a ďakoval, že 
Najv)šší poslal svetu Vykupiteľa. — Obetujme 
aj my svoj život Bohu, ako preblahoslavená 
Panna Ježiška. — Učme sa zachovávať božie a 
cirkevné zákoiy. 

Otčenáš, desať ráz Zdravas . . . Ježiš, ktorého si, Panna, 
v chráme obetovala. Svätá Mária . . . Sláva. 

5. Nájdenie Ježiša v chráme. 

Rozjímanie. Dvanásťročný Ježiš putoval so 
svojou Matkou, Máriou a so sv. Jozefom do 
Jeruzalema na veľkonočnú slávnosť a po skon- 
čení slávností zostal v chráme. Jozef a Mária ho 
s bolesťou a túžoou hľadali a na tretí deň našli 

medzi učiteľmi v chráme* — Učme sa od Ježiša 
nadovšetko si vážií bohoslužieb. — Učme sa 
od Panny Márie horlivé a vytrvalo hľadať Ježiša- 

Otčenáš, desať ráz Zdravas . . . Ježiš, ktorého si, Panna, 
v chráme našla. Svätá Mária . . . Sláva. 

II. 

Druhá čas! sv. ruženca — bolestný ruženec. 

(Modlí sa v utorok a v piatok.) 

1. Modlitba a krvavý pot Krista v záhrade . 

Rozjímanie. Pán Ježiš po skončení Poslednej 
večere sa modlil v záhrade Getsemani a pritom 
padol do smrteľnej úzkosti pred nastávajúcim 
umučením, že sa až krvavo potil. Jeho predrahá 
krv padala veľkými kropajami na zem. — Učme 
sa svoje hriechy ľutovať, lebo ony spôsobilý Ježi- 
šovi smrteľnú úzkosí. Učme sa od Ježiša vo 
všetkých krížoch a trápeniach odovzdávať sa do 
vôle božej. 

Otčenáš, desať ráz Zdravas . . . Ježiš, ktorý sa pre nás 
krvou potil. Svätá Mária , . . Sláva. 

2. Bičovanie Krista. 

Rozjímanie . Vojaci Pána Ježiša na Pilátov 
rozkaz vyzliekly. priviazali k stĺpu a nemilo- 
srdne bičovali. Celé jeho najsvätejšie Telo bolo 
ranami posiate. — Učme sa krotiť svoie telo 
s jeho žiadosťami a viesť kajúci život. — Budme 

podľa príkladu Páaa Ježiša trpezliví v prenasle- 
dovaní a pokušení. 

Otčenáš, desať rás Zdravas . . . Ježiš, ktorý pre nás* 
bičovaný bol. Svätá Mária . , . Sláva. 

3. Tŕním korunovanie Krista Pána. 

Rozjímanie. Zlomyseľní pomocníci diabla uplietli 
z ostrého tŕnia korunu a vtlačili ju na Ježišovu 
hlavu. Obliekli ho — ako kráľa — do šarláto- 
vého pld šfa na posmech a posmešne mu pre- 
ukazovali úctu. — Uznávajme Pána Ježiša za 
svojho opravdivého kráľa a radšej trpme s Ním 
pohanenie a potupu, ako by sme mali byť bez 
Neho a proti Nemu svetom oslavovaní. — Učme 
sa od Pána Ježiša trpezlivo a s radosťou znašať 
potupu a posmech sveta pre Jeho sväté Meno. 

' Otčenáš, desať ráz Zdravas . . . Ježiš, ktorý pre aás 
tŕním korunovaný bol. Svätá Mária . . Sláva. 

4. Nesenie kríža na Kalváriu . 

Rozjímanie . Náš Pan Ježiš Kristus bol vydaný 
Židom, aby ho ukrižovali. Na popravisko na 
Kalvárii si sám niesol prefažký kríž, ktorý mu 
nemilosrdne vložili na plecia. Aké žalostné bolo 
stretnutie s Jeho presvätou Matkou! — Učme sa 
od Ježiša a Márie ochotne a vytrhalo znášať 
kríže tohto života. — Učme sa Pána Ježiša 
nasledovať po krížovej ceste. 

Otčenáš, desať ráz Zdravas . . . Ježíš, ktorý pre nás 
kríž niesol. Svätá Mária . . . Sláva 





5. Ukrižovanie a smrť Krista Pána . 

Rozjímanie. Keď Pán Ježiš s krížom konečne 
vystúpil na Kalváriu, napojili ho vínom smieša- 
ným % so žlčou, vyzliekli ho z rúcľa, svalili ho 
na zem a jeho sväté ruky a nohy pribili na kríž. 
Jeho preblahoslavená Matka musela toto vidieť 
a tiež za jej prítomnosti jaj bolestného Syna 
zdvihli s krížom. Videla, ako tri hodiny umieral 
vi i? c medzi zločincami. — Učme sa od ukrižo- 
vaného Ježiša medi f sa za svojich nepriateľov: 
„Otče, odpusť im“ a odpúšťajme aj my zo srdca. 
— Buďme povďační Pánu Ježišovi za jeho veľkú 
lásku k nám, milujme ho a z lásky k nemu 
zriekajme sa svetských márnosti. 

Otčenáš, desaf ráz Zdravas . . . Ježiš, ktorý pre nás 
ukrižovaný bol. Svätá Mária . . . Sláva. 

III. 

Tretia časí svätého ruženca — 
slávnostný ruženec. 

(Modlí sa v stredu, v sobotu a v nedeľu.) 

1. Zmŕtvychvstanie Krista Pána. 

Rozjímanie. Pán Ježiš na tretí deň po smrti 
vstal zmŕtvych ako víťaz nad smrťou a potešil 
svojich. On už nezomrie a nie je už podrobený 
utrpeniu. — Silne verme, že víťazný Kristus je 
pravý Boh a že slávne vzkriesi aj každého 

veriaceho, ktorý bol živým údom tajomného tela 
Kristovho. — Učme sa povstať z hrobu hriechu a 
žiť novým životom. 

Otčenáš, desať ráz Zdravas . . . Ježiš, ktorý slávne 
zmŕtvych vstal. Svätá Mária . . . Sláva. 

2. Nanebevstúpenie Krista Pána. 

Rozjímanie. V štyridsiaty deň po vzkriesení 
prišiel čas, aby sa Pán Ježiš odobral k Otcovi. 
Požehnal svojich učeníkov a sprevádzaný anjelmi 
vstúpil na nebesá. — Učme sa nebo považovať 
za svoju pravú vlasť a správajme sa tu na zemi 
ako cudzinci a pútnici. — Učme sa od Ježiša 
trpezlivo znášať muky a kríže na tomto svete, 
lebo ony nás vedú do nebeských výšin. 

Otčenáš, desať ráz Zdravas . . . Ježiš, ktorý slávne na 
nebesia vstúpil. Svätá Mária . . . Sláva. 

3. Soslanie Ducha Svätého. 

Rozjímanie. Pán Ježiš, ktorý sedí na pravici 
Božej, soslal apoštolom Ducha Svätého, keď na 
jednom mieste spolu zotrvávali v modlitbe. Duch 
Svätý ich naplnil ohňom lásky božej a svojimi 
darmi, takže neohrozene hlásali Ježiša. — Túžme 
aj my po Duchu Svätom a po jeho daroch a 
pričiňme sa, aby sme sa stali hodnými účasti 
na nich modlitbou a čnostným, tichým životom. 
— Učme sa od Panny Márie vytrvalo čakať 
Ježiša. 

Otčenáš, desať ráz Zdravas . . . Ježiš, ktorý nám Puchá 
Svätého soslal. Svätá Mária . . . Sláva, 

4. Nanebevzatie Panny Márie. 

Rozjímanie . Panna Mária opustila túto zem 
— podľa nábožného ústneho podania — dvanásť 
rokov po Zmŕtvychvstaní jej božského Syna. 
Apoštoli uložili jej telo s najväčšou úctou do 
hrobu. Na tretí deň znova otvorili hrob, ale už 
tam nebolo. Jej Syn ho vzkriesil a vzal ho do 
neba. Anjeli s plesaním sprevádzali svoju Krá- 
ľovnú na víťaznej ceste do nebeskej slávy. — 
Radujme sa nad slávou, ktorou Ježiš odmenil 
svoju Matku po smrti. Pamätajme na to, že 
musíme kráčať po tej istej úzkej ceste čnosti, 
keď sa chceme po smrti radovať s jeho Matkou, 
po ktorej kráčala aj ona. — Prosme Máriu, aby 
nám u svojho Syna vyžiadala milosť šťastnej smrtí. 

Otčenáš, desať ráz Zdravas Mária . . . Ježiš, ktorý fa, 
Panna, do neba vzal. Svätá Mária . . . Sláva. 

5. Korunovanie Panny Márie. 

Rozjímanie. K e<f prišla Panna Mária do nebe- 
skej slávy, všetci nebešťania ju s plesaním od- 
prevádzali k trónu božskej Velebnosti a najsvätej- 
šia Trojica ju povýšila nad všetkých svätých a 
nad všetky anjelské sbory. K ich najväčšej 
radosti bola korunovaná za Kráľovnú nebies a 
zeme. — Ctime a milujme Pannu Máriu, ako 
Matku a Kráľovnú svoju a utiekajme sa k nej 
vo všetkých úzkostiach a potrebách. — Učme sa 
od Panny Márie až do smrti verne zotrvať. 
Nasledujme horlivo jej čnosti, predovšetkým jej 


čistotu, pokoru, lásku k Bohu a nepremoženú 
trpezlivosť v trápení. 

Otčenáš, desať ráz Zdravas Mária . . . Ježiš, ktorý ťa, 
Panna, v nebi korunoval. Svätá Mária . . . Sláva. 

Zakončenie. 

Ďakujeme Tebe, všemohúci Bože, za všetky 
dobrodenia Tvoje, ktorý žiješ a kraľuješ na veky 
vekov. — Amen. 

y. Po pôrode Panna, neporušenou si ostala. 
1?. Rodička Božia, primlúvaj sa za nás. 
Modlime sa. Bože, ktorého jednorodený 
Sya skrze život, smrť a vzkriesenie svoje nám 
odmenu večného spasenia vydobyl, daj, prosíme, 
aby sme, ktorí presvätým ružencom preblaho- 
slavenej Panny Márie tieto tajomstvá ctíme a 
o nich rozjímame, to, čo obsahujú, nasledovali, 
a čo prisľubujú obsiahli. Skrze tohože Krista, 
Pána nášho. — 1?. Amen. 

Litánie loretánske. 

Pane, zmiluj sa nad nami ! 

Kriste, zmiluj sa nad nami ! 

Pane, zmiluj sa nad nami ! 

Kriste, usl)š nás! 

Kriste, vyslyš nás! 

Otče s nebies, Bože, — ’.miluj sa nad nami ! 
Synu, Vykupiteľu sveta, Bože, — zmiluj sa 
nad nami ! 

Duchu Svätý, Bože, — zmiluj sa nad nami ! 
Svätá Trojica, jeden Bože, — zmiluj sa nad nami ! 


Svätá Mária, 

Svätá Božia Rodička, 

Svä’á Panna Panien, 

Matka Kristova, 

Matka Božej milosti, 

Matka najčistejšia, 

Matka najčistotnejšia, 

Matka nepoškvrnená, 

Matka neporušená, 

Matka premilá, 

Matka predivná, 

Matka dobrej rady, 

Matka Stvoriteľa, 

Matka Spasiteľa, 

Panna najmúdrejšia, 

Panna ctihodná, 

Panna chvalitebná, 

Panna mocná, 

Panna dobrotivá, 

Panna verná, 

Zrkadlo spravodlivosti, 
Stolica múdrosti, 

Príčina našej radosti, 
Nádoba duchovná, 

Nádoba počestná, 

Výborná nádoba pobožnosti, 
Ruža duchovná, 

Veža Dávidova, 

Veža zo slonovej kosti, 

Dom zlatý, 

Archa úmluvy, 

Brána nebeská, 

Hviezda ranná, 

Uzdravenie nemocných, 

Otočište hriešnikov, 

Potešenie zarmútených, 

Pomocnica kresťanov, 

Kráľovná anjelov, 

Kráľovná patriarchov, 

Kráľovná prorokov, 

Kráľovná apoštolov, 

Kráľovná mučeníkov, 

Kráľovná vyznávačov, 

Kráľovná panien, 

Kráľovná všetkých svätých, 

Kráľovná bez poškvrny dedičného 
počatá, 

Kráľovná presvätého ruženca, 

Kráľovná pokoja, 

Baránku Boží, ktorý snímaš hriechy sveta, — 
odpusť nám, Pane ! 

Baránku Boží, ktorý snímaš hriechy sveta, — 
vyslyš nás, Pane! 

Baránku Boží, ktorý snímaš hriechy sveta, — 
zmiluj sa nad nami ! 

Pod tvoju ochranu utiekame sa, svätá 
Božia Rodička, prosbami našimi nepohŕdaj v po- 
trebách našich, ale z každého nebezpečenstva 
vyslobod nás vždy, ty slávna a požehnaná Panna. 
— Pani naša, Prostrednica naša, Orodovnica 
naša, so Synom svojím nás smier, Synovi svojmu 

nás porúčaj a k Synovi svojmu nás priveď, 
ó sladká Panna Mária. Amen. 

Veľký otče, svätý Dominik, tu vždy na nás 
láskavé pozeraj a v hodinu našej smrti za nás 
sa primlúvaj. 

^ Oroduj za nás, blahoslavený otec, Dominik. 

]?. Aby sme sa stali hodní prisľúbení Kristových. 

Modlime sa: Bože, ktorý si Cirkev svoju 
zásluhami a učením svätého Dominika, vyzná- 
vača svojho, nášho Otca, osvietiť ráčil, daj, aby 
Cirkev na jeho orodovanie časnou pomocou 
oplývala a v duchovnom rozkvete vždy napre- 
dovala. Skrze Krista, Pána nášho. — Amen. 

(Tu sa môžu vykonať ešte príležitostné modlitby.) 

Kráľovná presvätého ruženca. (Tri razy.) 

1$. Oroduj za nás. 

(Odpustky 300 dní za každý vzdychy, 

f. So svojím milým Synom. 

I#. Nech nás požehná Panna Mária. 

(Odpustky 300 dni.) 

Požehnanie f všemohúceho Boha Otca i Syna 
i Ducha Svätého nech sostúpi na nás skrze oro- 
dovanie Kráľovnej presvätého ruženca a ostane 
s nami vždycky. — Amen. 

| 

Pieseň po ruženci. 

1. Ruženec sme dokončili, — Teba, Matka 
pozdravili. Pobožnosti prijmi naše, — dneska 
a tiež v každom čase. 

2. Ruženec keď modlíme sa, — vonným ven- 
com vdačíme sa. — S tebou najsvätejšia Panna 

— chválime tiež Krista Pána. 

3. Mária, o Matka milá, — Ty si ruža roz- 
tomilá, — ktorá kvitne v sdrci našom, — kvitne 
spolu s Božím Synom. 

4 Kráľovná ty ružencová, — počui našich 
prosieb slová. — Pre chorých bud uzdravením, 

— pre smutných zas poteš ním. 

. 5. Pozri s trónu nebeského, — na vlasť ľudu 

slovenského, — zavaruj nás všetkej zloby, — 
ťažkých hriechov od poroby. 

. 6. Ktorí Matkou nezvú Teba, — vypros že 
im svetla s neba, — aby Mária Ta znali, — 
s nami vrúcne milovali 

7. A na koniec pro íme Ta, — za čo denne 
modlíme sa: — k <-d raz skloníme v hrob hlavu, 

— vypros všefftým večnú slávu. 

